  Майя Бывальцева Татьяналэн нуналэзлы сӥзьыса, 28-тӥ толшоре Удмуртиысь зоопарк студентъёсты пичиятэм дунын пырыны лэзёз. Со сярысь ивортэ ужъюртлэн пресс-службаез. Вань студентъёс понна пырон дун 100 манет луоз. Со понна студентлэсь билетсэ возьматыны кулэ. Нош Татьяна нимын нылъёс зоопарке чик дунтэк пырыны быгатозы, со понна паспортэз возьматоно луоз. Со нуналэ праздниклы сӥзем шулдыръяськонъёс ортчозы, озьы ик вань мылкыд карисьёсты дӧдьыен нискыланъёс, кузьымъёс но ӟечкыланъёс возьмало. Ужрад 13 часын кутскоз. Толшоре Удмуртиысь зоопаркын эшшо кӧня ке ужрадъёс ортчозы: 14-тӥ толшоре, 13 часын — «Эх, та Вуж Выль ар…» 28-тӥ толшоре, 13 часын — лымылэсь фигураосъя «Снежная феерия» вожвылъяськон (отчы пыриськон понна азьвыл ик гожтӥськыны кулэ). Тегъёс: Лулчеберет Ижкар Зоопарк Удмуртия студентъёс  